b'\n_START_ARTICLE_\nOlsokfjellet\n_START_PARAGRAPH_\nOlsokfjellet starter i den sydlige og \xc3\xb8vre delen av Fyllingsdalen og fortsetter videre over i Laksev\xc3\xa5g bydel ved Melkeplassen og Krohneg\xc3\xa5rden. Fra toppen (353 m.o.h.) er det utsikt mot Bergen by, Sotra og \xc3\x98ygarden, L\xc3\xb8vstakken og Fyllingsdalen. Sammen med Damsg\xc3\xa5rdsfjellet er Olsokfjellet den \xc3\xb8stlige grensen for Kanadaskogen. Grensen mellom Damsg\xc3\xa5rdsfjellet og Olsokfjellet g\xc3\xa5r ved stien som g\xc3\xa5r ned til Hamrehaugen p\xc3\xa5 Melkeplassen. Denne stien brukes som nedstigning fra Damsg\xc3\xa5rdsfjellet under den \xc3\xa5rlige 7-fjellsturen i Bergen. Olsokfjellet ligger tett ved Tj\xc3\xb8nnen idrettspark hvor idrettslaget Fr\xc3\xb8ya holder til.   _NEWLINE_P\xc3\xa5 1920-tallet var det mange hytter i Nordnesdalen som ligger p\xc3\xa5 s\xc3\xb8r\xc3\xb8stsiden av Olsokfjellet. Trolig fikk fjellet navnet sitt fra disse p\xc3\xa5 grunn av tradisjonen ved \xc3\xa5 brenne Olsokb\xc3\xa5l i Nordnesdalen. Folk som er oppvokst i omr\xc3\xa5det bruker ogs\xc3\xa5 navnet Laksv\xc3\xa5gfjellet om Olsokfjellet.'